polyglot-tagger/wikipedia-language-snippets-filtered huggingface dataset:
மூன்றாம் உதாசியின் போது, சீக்கிய மதத்தின் நிறுவனர் குரு நானக் 15 அசு 1574 பிக்ராமியில் தனது சீடரான பாய் மர்தானாவுடன் இந்த இடத்திற்கு வந்தார். மர்தானா பசியுடன் இருந்தார். அவர்களுக்கு உணவு கிடைக்கவில்லை. குருநானக் மர்தானாவை லங்கருக்கு உணவு சேகரிக்க அனுப்பினார். ரோட்டி தயாரிக்க பலர் கோதுமை மாவினை நன்கொடை அளித்தனர். ஒரு பிரச்சனை என்னவென்றால், உணவை சமைக்க நெருப்பு இல்லை. குரு நானக் மர்தானாவிடம் ஒரு கல்லைத் தூக்கச் சொன்னார். அவர் அதற்கு இணங்க, ஒரு சூடான நீரூற்று தோன்றியது. குரு நானக் கூறியபடி, மர்தானா வசந்த காலத்தில் உருட்டப்பட்ட சப்பாத்தி செய்து ந்நிரில் மிதக்க வைக்க கூறினார். குருநானக் அவரிடம் கடவுளிடம் பிரார்த்தனை செய்யச் சொன்னார், அவருடைய சப்பாத்திகள் மீண்டும் மிதந்தால், அவர் தனது பெயரில் ஒரு சப்பாத்தியை தானம் செய்வார். அவர் பிரார்த்தனை செய்தபோது அனைத்து சப்பாத்திகளும் முறையாக சுட ஆரம்பித்தன. கடவுளின் பெயரால் நன்கொடை அளிக்கும் எவரும், அவரது நீரில் மூழ்கிய பொருட்கள் மீண்டும் மிதக்கின்றன என்று குருநானக் கூறினார்
மணிகரண் இந்தியாவின் இமாச்சலப் பிரதேச மாநிலத்தின், குல்லு மாவட்டத்தில், பார்வதி பள்ளத்தாக்கில், பார்வதி ஆற்றின் கரையில் அமைந்த புனிதத் தலமாகும். இமயமலையில் அமைந்த மணிகரண் கடல்மட்டத்திலிருந்து 1760 மீட்டர் உயரத்தில் உள்ளது. கசோலலுக்கு 4 கி.மீ முன்னால் மற்றும் குல்லு நகரத்திலிருந்து 35 கிமீ தொலைவில் உள்ளது. இங்கு பழையான இந்துக் கோயில்கள் மற்றும் குருத்துவார் உள்ளதால், இவிடம் இந்துக்களுக்கும் மற்றும் சீக்கியர்களுக்கும் புனித தலமாக உள்ளது. மேலும் இங்கு வெந்நீர் ஊற்றுகள் உள்ளது. சீக்கியர்களின் குருவான குரு நானக், மணிகரண் புனிதத் தலத்திற்கு யாத்திரையாக சென்றார் என்பது சீக்கியர்களின் நம்பிக்கை.'
புராணத்தின் படி, இந்து கடவுளான சிவனும் அவரது துணைவியார் பார்வதியும் பள்ளத்தாக்கில் நடந்து கொண்டிருந்தபோது, பார்வதி தனது காதணிகளில் ஒன்றைக் கைவிட்டார். இந்த நகையை பாம்பு தெய்வமான ஆதிஷேசன் எடுத்துச் சென்றது. பின்னர் நகையுடன் பூமியில் காணாமல் போனார். சிவன் அண்ட நடனம், தாண்டவத்தை நிகழ்த்தியதும், நகையை தண்ணீரின் வழியே வெளியே வீசி ஆதிஷேசன் சரணடைந்தான். அதனால் வெளிப்படையாக 1905 காங்க்ரா பூகம்பம் வரை மணிகரணில் நகைகள் தொடர்ந்து தண்ணீரில் வீசப்பட்டன.
மணிகரண் இந்துக்கள் மற்றும் சீக்கியர்களுக்கான புனித யாத்திரை மையமாக திகழ்கிறது. வெள்ளம் ஏற்பட்ட பின்னர் மணிகரணில் "மனு" என்பவர் மனித வாழ்க்கையை மீண்டும் உருவாக்கி, அதை ஒரு புனிதப் பகுதியாக மாற்றினார் என்று இந்துக்கள் நம்புகிறார்கள். இது பல கோயில்களையும் ஒரு குருத்வாராவையும் கொண்டுள்ளது. இந்து தெய்வங்களான இராமர், கிருட்டிணன், மற்றும் விஷ்ணு ஆகியோரின் கோயில்கள் உள்ளன. இப்பகுதி அதன் வெப்ப நீரூற்றுகளுக்காக நன்கு அறியப்படுகின்றது .
மணிகரணின் புராணக்கதை இவ்வறு கூறுகிறது. ​​சிவபெருமான் மற்றும் பார்வதி தேவி வானில் வலம் வரும் போது , ஒரு காலத்தில் மலைகளால் சூழப்பட்ட மற்றும் பசுமையான பசு8மையான ஒரு இடத்திற்கு வருகின்றனர். அந்த இடத்தின் அழகால் ஈர்க்கப்பட்ட அவர்கள் அங்கே சிறிது நேரம் செலவிட முடிவு செய்தனர். அவர்கள் உண்மையில் பதினொரு நூறு ஆண்டுகள் இங்கு கழித்ததாக நம்பப்படுகிறது.
மணிகரணில் சிவன், பார்வதி, அனுமான், இராமர், கிருஷ்ணர் மற்றும் விஷ்ணுவிற்கு அர்ப்பணிக்கப்பட்ட பல இந்து சமயக் கோயில்களும் மற்றும் சீக்கிய சமய குருத்துவாரும் உள்ளது.
இந்த சிறிய நகரத்தி அமைந்துள்ள சுற்றுலா இடங்களான மணாலி மற்றும் குலு ஆகிய இடங்களுக்கு வருகை தரும் சுற்றுலாப் பயணிகளை அதன் வெப்ப நீரூற்றுகள் ஈர்க்கிறது. மேலும், ஒரு சோதனை புவிவெப்பச் சக்தி ஆலையும் இங்கு அமைக்கப்பட்டுள்ளது.
இவர் 1989 இல் இயற்பியலில் இளவல் பட்டத்தை இரீடு கல்லூரியி இருந்து பெற்றார். இவர் சாந்த குரூசில் உள்ள கலிபோர்னியா பல்கலைக்கழகத்தில்ஜோயல் பிரிமாக்கின் வழிகாட்டுதலில் முணைவர் பட்டத்தை 1997 இல் பெற்றார். இவர் தன் முதுமுனைவர் ஆய்வை ஜெருசலேமில் உள்ள எபிரேயப் பல்கலைக்கழகத்திலும் கேம்பிரிட்ஜ் பல்கலைக்கழகத்திலும் செய்தார். இவர் மிச்சிகன் பல்கலைக்கழகத்தில் உதவிப் பேராசிரியர் ஆனார். இவர்ரைடல்பர்கில் உள்ள மேக்சு பிளாங்கு வானியல் நிறுவனத்தில் பேராசிரியராக இருந்தார். இவர் ஜான் ஆப்கின்சு பல்கலைக்கழகத்திலும் விண்வெளித் தொலைநோக்கி அறிவியல் நிறுவனத்திலும் இணையாக பதவியில் அமர்த்தப்பட்டார். இவர் 2011 ஜூலையில் இயற்பியல், வானியல் துறையில் இரட்செர்சு பல்கலைக்கழகத்தில் பேராசிரியராகச் சேர்ந்தார். இங்கு இவர் வானியற்பியலுக்கான ஜார்ஜ் ஏ. , மார்கரெட் எம். டவுன்சுபிரப் கட்டிலில் தொடக்கநிலைப் பேராசிரியராக விளங்கினார்.
இரேச்சல் எசு. சோமர்வில்லி ஓர் அமெரிக்க வானியலாளர் ஆவார். இவர் இரட்செர்சுப் பல்கலைக்கழகத்தின் வானியற்பியலுக்கான ஜார்ஜ் ஏ. மர்கரெட் எம். டவுன்சுபிரப் பேராசிரியர் க்ட்டிலை அணிசெய்கிறார். இவை பால்வெளி உருவாக்கம், படிமலர்ச்சி குறித்தகோட்பாட்டு ஆய்வுக்காக அறியப்படுபவர். இவருக்கு 2013 ஆம் ஆண்டின் வானியற்பியலுக்கான டேன்னி கைன்ம்ம் பரிசு வழங்கப்பட்டது.
இப்பரிசு “பால்வெளி உருவாக்கம், படிமலர்ச்சி சார்ந்த ஆழ்பார்வையைப் பகுதிப் பகுப்பாய்வு படிமமாக்கம், ஒப்புருவாக்கம், நோக்கீடுகள் ஆகியவற்றின் ஊடாக உருவாக்கித் தந்தமைக்காக இவருக்கு வழங்கப்பட்டது.”
இவர் தொடக்கநிலைப் புடவியில் பால்வெளிகளின் உருவாக்கமும் படிமலர்ச்சியும் சார்ந்த அளக்கைக்கான கூட்சு குழுவில் உறுப்பினர் ஆவார். இவர் அபுள் விண்வெளித் தொலைநோக்கியைப் பயன்படுத்தும் மாபெரும் திட்டமாகிய கேண்டில்சு அளக்கைசார்ந்த கோட்பாட்டுக் குழுவை வழிநட்த்துகிறார். இவர் பால்வெளி உருவாக்கமும் படிமலர்ச்சியும் சார்ந்த இயற்பியல் நிகழ்வுகளின் கணினி ஒப்புருவாக்கங்களுக்காகப் பெயர்பெற்றவர்.
இரேச்சல் சோமர்வில்லி சாந்தியாகோவில் உள்ள, கணிதம், அறிவியல், கணினியில் பெயர்பெற்ற கோம்பர்சு மேனிலைப் பள்ளியில் கல்வி பயின்றார். இங்கு இவர் இயற்பியலில் ஆர்வம் கொன்டார்.
அரசு முதலீட்டு மாதிரி: அரசாங்கத்தின் வருவாய் மூலம் முதலீடு செய்வது. இந்தியாவின் தற்போதைய வரி வருவாய் இந்தியாவின் பட்ஜெட் செலவினத்தை பூர்த்தி செய்ய போதுமானதாக இல்லை.
அரசு தனியார் பங்கு மாதிரி: அரசு தனியார் பங்கு மாதிரி என்பது அரசு மற்றும் தனியார் முதலீடுகளிலிருந்து சிறந்த நன்மைகளை இணைப்பதாகும்.
ஒரு நாடு வளர , அதிகமான பொருட்கள் மற்றும் சேவைகளை உற்பத்தி செய்ய வேண்டும், எனவே வணிகம், விவசாயம் மற்றும் தொழில்துறை ஆகியவற்றில் முதலீடு செய்ய வேண்டும் அல்லது உள்கட்டமைப்பை அதிகரிக்க வேண்டும்.
ஆனால் மொத்த உள்நாட்டு உற்பத்தியில் 5.1% நிதி பற்றாக்குறை உள்ள இந்தியா போன்ற நாடுகளில் அனைத்து முதலீட்டு தேவைகளையும் அரசு கவனித்துக்கொள்ள முடியாது. தனியார் முதலீட்டாளர்களிடமிருந்தும் முதலீடு பெற வேண்டும்.
எனவே முதலீடு நுகர்வு, அரசு செலவுகள் மற்றும் நிகர ஏற்றுமதிகள் கழித்து மொத்த உள் நாட்டு உற்பத்தியில் எஞ்சிய அனைத்தும் ஆகும் .
பொது ஆதாரங்கள் , தனியார் ஆதாரங்கள் அல்லது ஒருங்கிணைந்த ஆதாரங்கள் ஆகியவற்றிலிருந்து முதலீடு செய்வதற்கான பணம் இருக்கலாம்.
உற்பத்தி, போக்குவரத்து, ஆற்றல் மற்றும் தகவல் தொடர்பு ஆகியவற்றை ஆதரிக்கும் உள்கட்டமைப்பு அதிகமாக உருவாக்கப்பட வேண்டும்.
கார்போனிக் அமிலம் 23 2) என்ற மூலக்கூற்று வாய்ப்பாட்டை உடைய வேதிச் சேர்மம் ஆகும். இது சில சமயங்களில் கார்பனீராக்சைடை நீரில் கரைத்த கரைசல்களுக்குக் கொடுக்கப்படும் பெயராகவும்கு உள்ளது. ஏனெனில், அத்தகைய கரைசல்கள் சிறு அளவிலான 23 ஐக் கொண்டிருக்கலாம். உடலியங்கியலில், கார்போனிக் அமிலமானது ஆவியாகக் கூடிய அமிலமாகவும் அல்லது மூச்சுக்குழல் அமிலமாகவும் குறிப்பிடப்படுகிறது. ஏனெனில், இந்த அமிலம் மட்டுமே நுரையீரலால் வாயுவாக வெளியிடப்படக்கூடிய அமிலமாக உள்ளது. இது அமில-கார நீர்ச்சமநிலையை நிர்வகிக்கக்கூடிய பைகார்பனேட்டு தாங்கல் கரைசலில் மிக முக்கியப் பங்கு வகிக்கிறது.
வலிமை குறைந்த அமிலமான கார்போனிக் அமிலமானது, கார்பனேட்டு மற்றும் பைகார்பனேட்டு என்ற இரண்டு விதமான உப்புகளை உருவாக்குகிறது. மண்ணியலில், கார்போனிக் அமிலம் சுண்ணாம்புக்கல்லை கரையவைத்து கால்சியம் பைகார்பனேட்டை உருவாக்கி, சுண்ணாம்புக் கல்லின் வெவ்வறு வடிவங்களான இஸ்டாலக்டைட்டுகள் மற்றும் இஸ்டாலக்மைட்டுகள் ஆகியவை உருவாக காரணமாக உள்ளது.
மிக நீண்ட காலமாக கார்போனிக் அமிலம் தூய்மையான சேர்மமாக இருக்க இயலாது என நம்பப்பட்டது. இருப்பினும், 1991 ஆம் ஆண்டில் ஐக்கிய அமெரிக்காவின் விண்வெளி அமைப்பான நாசா அறிவியலாளர்கள் திண்ம 23 மாதிரிகளை தயாரிப்பதில் வெற்றி கண்டார்கள்.
ஜொ்மானிய "வோல்க்” என்னும் கருத்தில் மிகவும் ஈடுபாடு கொண்ட ஹால், தனிமனிதத்துவத்திற்கு எதிா்மறையான நம்பிக்கை கொண்டிருந்தாா். மேலும் தனிமனிதத்துவம் ஒட்டுமொத்தமான பொது நன்மையில் கரைந்து விடும் என்று வலியுறுத்தினாா். மனிதா்கள் இயற்கையாகவே காரணமின்றி உணா்ச்சியின் தூண்டுதலில் செயல்படுபவர்கள். ஆதலால் சமுதாய வளா்ச்சிக்காக, இவா்களை, உணா்ச்சிகளின் அடிப்படையில் கையாளத் தொிந்த, சிறந்த தலைவா் வேண்டும் என்று நம்பினாா். அமொிக்க நாடு தனிமனித உரிமைகளுக்கும், மதிப்பிற்கும், அதிக முக்கியத்துவம் அளிப்பதால் அது அட்லாண்டிக் கடலில் மூழ்குவதைப் போன்றது என்றாா்.
1880 களில் குழந்தை வளா்ச்சி குறித்த ஆய்வு செயதவா்களில் இவர் ஒரு முன்னோடி. இவருடைய கருத்துகளைப் பரப்புவதற்காகவே இவா் பெயாில் ஒரு கழகம் இயங்கி வந்தது. 1896-ல் நடத்தப்பட்ட ‘தனிப்பட்ட மற்றும் சிறப்புக் குழந்தைகள்’ குறித்த ஆய்வினை மேற்பாா்வையிட்டவா் என்று இவர் அறியப்பட்டாா். இந்த ஆய்வு ஒரே குழந்தை உள்ள குடும்பங்களில், எவ்வாறு அவா்கள் அனுசாித்துப் போவதில்லை என்பதை விளக்குகின்றது. பல காலமாக கல்வியாளா்களும், பத்திாிக்கையாளா்களும், 'ஒரே குழந்தை இருந்தால் அது எவ்வாறு வாழ்க்கையில் சிரமப்படும் என்றும் அண்ணன் தம்பி மற்றும் சகோதாிகள் இருந்தால் கூடி வாழப் பழகிக் கொள்ளும்' என்னும் ஹாலின் கருத்தை பரப்பி வந்தனா்.
வளா் இளம் பருவம் அடையாத குழந்தைகள் காரணங்களை அறியாத வயதினா். ஆதலால் அவா்களுக்கு காரணங்களைச் சொல்வதை விடுத்து, கடவுள் நம்பிக்கையினாலும், நாட்டுப்பற்றாலும், உடல் நலத்தை அறிவுறுத்தலாலும் வழிமுறைப்படுத்த வேண்டும். குழந்தைகளை கடுமையான தண்டனைகள் மூலம் ஒழுங்குப்படுத்த வேண்டும். வளா் இளம் பருவத்தினா், அதற்கு முந்தைய வயதினரைவிட காரணங்களைப் புரிந்து கொள்வா். ஆதலால் பொதுநலம், நாட்டுப்பற்று, ராணுவ ஒழுங்கு, தலைமைக்கு கட்டுப்படல், இயற்கையை நேசித்தல் போன்றவற்றைக் கூறி வளா்க்க வேண்டும். பொதுக்கல்வி மூலம், மனிதன் முழு மனவளா்ச்சி அடைவான் என்பது நடக்கக் கூடியது அல்ல. வெளிப்படையான விவாதங்களும், கண்டனங்களும் ஏற்புடையது அல்ல. மாணவா்கள் முற்றிலுமாக மூளைச் சலவை செய்யப்பட வேண்டும். . மனிதனுக்கு தனித்தன்மையை வெளியிட வாய்ப்பு வழங்குவது தவறு, அவ்வாறு செய்வது அமெரிக்காவின் கலாச்சாரத்திற்கு சீரழிவைத் தரும் என்று வலியுறுத்தினாா்.
இவர் தமது வாழ்க்கையை அபெரிக்காவில் ஒகையோ மாநிலத்தில் ‘யெல் ஸ்பிரிங்ஸ்’ என்னும் இடத்தில் உள்ள ‘ஆண்டியோக்’ கல்லூரியில் ஆங்கிலமும் தத்துவமும் கற்றுக்கொடுக்கும் ஆசிரியராகப் பணியாற்ரத் துவங்கினாா். பின்னர் மாசச்சூசெட்ஸ் மாநிலத்தில் ‘வில்லியம்சு’ கல்லூரியில் ‘தத்துவத்தின் சரித்திர’ பாடத்தின் ஆசிரியராகப் பணிபுரிந்தாா். ஆர்வார்டு பல்கலைக்கழகத்திலும் ஜான் ஹாப்கின்சு பல்கலைக்கழகத்திலும் தொடர்ச்சியாக விரிவுரையாற்றியதின் பயனாக ஜான் ஹாப்கின்ஸ் பல்கலைகழகத்தில் தத்துவத்துறையில் ‘உளவியலும் கற்பிக்கும் முறை’ குறித்தும் பயிற்றுவிக்கும் ஆசிரியராகப் பணியாற்றும் வாய்ப்பைப் பெற்றார். இங்கு இவர் 1882 முதல் 1883 வரை பணியாற்றினார். 1883 ஆம் ஆண்டு அமெரிக்காவின் முறைப்படியான முதல் உளவியல் ஆய்வுக்கூடத்தை நிறுவினார். இவர் உயர்நிலைப்பள்ளிகளில் வழக்கமான பாடங்களான இலத்தின், கணிதம், அறிவியல் கற்பதற்கு மாணவர்களைத் தயார் செய்வதை விடுத்து ‘வளா் இளம் பருவம் குறித்த கல்வி’ கற்க வேண்டும் என்று வலியுறுத்தினார். இவர் 1888 ஆம் ஆண்டு அமெரிக்க ‘ஆண்டிகுவேரியன் சங்கத்தின்' உறுப்பினராக தேர்வானார்.
ஹால் “புயலும் மன அழுத்தமும்” என்ற இரு சொற்கள் வளா் இளம் பருவத்தினாின் மனநிலை குறிக்கும் என்றார். இச்சொற்றொடா்கள் ஜொ்மனியின் “ஸ்டரம் டிரேன்ஸ்” என்னும் இயக்கத்திலிருந்து எடுக்கப்பட்டது. இவருடன் பணிபுரிந்தவா் “வில்லியம் யுனஹான்”, 1889 ஆம் ஆண்டு தாம் வெளியிட்ட “எகானமி இன் இன்டலச்சுவா் வொா்க்” என்னும் வளா் இளம் பருவத்தினர் தொடா்பான கட்டுரையில் இதனை வெளியிட்டுள்ளாா். பெற்றோா்களுடன் மாற்றுக் கருத்து கொள்வது, மனநிலையில் இடையூறு ஏற்படுவது மற்றும் ஆபத்தான நடவடிக்கைகளில் ஈடுபடுவதுமான மூன்று அம்சங்களும் மேலே குறிப்பிட்ட கருத்தின் உள்ளடக்கம். தற்காலத்திய உளவியலாளா்கள் “புயலும் மனஅழுத்தம்” அனைத்து இளம் வயதினருக்கும் வருவதில்லை, அவ்வாறு இருந்தாலும் அது ஒரு குறுகிய காலம்தான் வரும் என்று கருதுகின்றனா். ஹாலுக்கு ஏழைகளிடமோ, வறியவா்களிடமோ, உடல் நலமுற்றவா்களிடமோ, மாற்றுத் திறனாளிகளிடமோ மனநலமோ அல்லது மூளைவளா்ச்சி முழுவதும் அடையாதவா்களிடமும் எத்தகைய அனுதாபமும் கிடையாது, அவ்வாறு செய்தால் 'மிகச்சிறந்த உயாிய இனத்'தைப் பெருக்குவதற்கு அது பெரும் தடை என்று வாதிட்டாா்.
அமெரிக்காவில் மாசசூசட்ஸ், ஆஷ்பீல்டு என்னும் இடத்தில் பிறந்தவர். இவர் தாய் ஆசிரியராகப் பணிபுரிந்தவர். இவர் இளமைக் காலத்தில் ஆசிரியர் மகன் என்பதனால் கல்வி குறித்த அனுபவங்களை அதிகம் பெற்று வந்தார். இளம் வயதில் மிருகங்களின் மீது பற்றும் உடல் குறித்த திறமைகளில் ஆர்வமும் காட்டினார். தமது 16-வது வயதில் தம்மைவிட வயதில் மூத்த மாணவர்களுக்கு கல்வி கற்றுக் கொடுக்கும் வாய்ப்பைப் பெற்றார். வில்லியம்சு கல்லூரியில் 1867 ஆம் ஆண்டு பட்டம் பெற்றவர். யூனியன் மதப் பள்ளியில் படிப்பைத் தொடா்ந்தார். வித்ஹெல்ம் எழுதிய “உளவியலின் கோட்பாடுகள்” என்னும் கட்டுரையைப் படித்து, உளவியலில் பெரும் ஆா்வம் கொண்டார். ஆர்வர்டு பல்கலைக்கழகத்தில் முனைவா் பட்டத்தைத் தொடா்ந்தார். அமெரிக்காவில் 1878 ஆம் ஆண்டு உளவியலில் முதல் முனைவர் பட்டம் பெற்றவர் என்ற பெருமையை அங்கு பெற்றார். அமெரிக்காவில் இவர் தகுதிக்கு தகுந்த வேலை கிடைக்காததால் ஐரோப்பாவில் பெர்லின் மாநகரம் சென்றார். அங்கு 1879 ஆம் ஆண்டு சில காலம் ‘வுண்ட் லெய்ப்ஜிக்’ ஆய்வுக் கூடத்தில் பணிபுரிந்தார்.
1887 ஆம் ஆண்டு ஹால் அமெரிக்க உளவியல் இதழை நிறுவினாா். 1892 ஆம் ஆண்டு அமெரிக்க உளவியல் சங்கத்தின் முதல் தலைவா் ஆனாா். அதே போல 1889 ஆம் ஆண்டு கிளாா்க் பல்கலைக் கழகத்தின் முதல் தலைவரானவா். இப்பதவியை 1920 ஆம் ஆண்டுவரை வகித்தாா். இந்த 31 ஆண்டுகள் அறிவு ஜீவியாக தீவிரமாக இருந்ததுடன், கல்வி உளவியல் வளா்ச்சிக்கு காரணமாக இருந்து கல்வி கற்பதில் வளா் இளம் பருவத்தின் தாக்கம் எப்படி இருக்கும் என்பதை அறிய முற்பட்டாா். கிளாா்க் பல்கலைக் கழகத்தில் இவா் பணியாற்றிய காலம் உளவியலின் எதிா்கால வளா்ச்சிக்கு வித்திட்டது.இவர் சிக்மண்ட் ப்ராய்டுவை அழைத்து கிளார்க் பல்கலைக்கழகத்தில் கருத்தரங்கம் நடத்தினார். பிராய்டின் கட்டுரைகள் ஆராய்ச்சிபூர்வமானவை அல்ல என்று ஹாலின் நண்பர்கள் எதிர்ப்புத் தெரிவிக்கவே இக்கருத்தரங்கம் சர்ச்சைக்கு உள்ளானது.
1917 ஆம் ஆண்டு ஹால் ‘மத அடிப்படை உளவியல்’ தொடா்பாக “ஏசுகிறுஸ்த்து உளவியலின் பாா்வையில்“ என்னும் புத்தகத்தை வெளியிட்டாா்.
ஏசுவைப் பற்றி எழுதப்பட்டவை அனைத்தையும் ஆராய்ந்து, அவரது மனநிலை எவ்வாறு இருந்திருக்கலாம் என்று ஊகம் செய்து எழுதப்பட்ட கட்டுரை இது. கிருஷ்துவைப் பற்றி உருவாக்கப்பட்ட புனைவுகள், மந்திரங்கள், நீதிக்கதைகள் அவா் சிறப்பு மற்றும் மறு பிறப்பு போன்ற அனைத்தும் இவரால் ஆய்வு செய்யப்பட்டுள்ளன. ஏசுகிருஷ்த்து மற்றும் அவரைப் பின்பற்றியவா்களின் வெளிப்பாடுகளை அறிந்து அதன் போக்கினை நன்கு உணா்ந்து மரபணுக்களின் தொடக்கத்தை தொடா்புபடுத்தியும் அதன் மூலம் மானுடவியல், ஒப்புகை உளவியல் கருத்துக்களுடனும் ஒப்பிட்டு உலகளாவிய ஒரு போக்கு இதனடிப்படையாக உள்ளதை எடுத்துக் காட்டினாா். மேலும் 1922 ஆம் ஆண்டு தமது 78 ஆம் வயதில் “செனிசென்ஸ்” என்னும் புத்தக்தை எழுதினாா்.
எப்படி குழந்தைகளும் இளைஞா்களும் வளரும் போது குறை நிறைகள் உள்ளனவோ, அதுபோலவே நாகரிகங்கள் வளா்ச்சியிலும் உள்ளது என்ற ஒற்றுமையை எடுத்துரைத்தாா். அவா் ஆண்களையும் பெண்களையும் பூப்பு அடையும் வரை பிரித்து வைப்பது சிறந்தது, அதுவே அவா்கள் இயல்பாக வளா்வதற்கு உதவியாக இருக்கும் என்று நம்பினாா். பெண்களுக்கு, தாய்மையை மனதில் கொண்டும், ஆண்களுக்கு திட்டங்களை செயலாக்குவதை மனதில் கொண்டும், பயிற்சிகள் வழங்கப்பட்டால் அவா்கள் ஆளுமைத் திறனுடையவா்களாவார்கள். இருபாலா் பள்ளிகள் அவா்கள் வளா்ச்சிக்குத் தடையாக இருக்கும் என்றும் ஆண்களை மென்மையானவா்களாக உருவாக்கும் என்றாா்.
கிரான்வில் ஸ்டான்லி ஹால் ) அமெரிக்காவின் முன்னோடி உளவியலாளர் மற்றும் கல்வியாளர் ஆவார். இவர் குழந்தை வளர்ச்சி, மேம்பாடு மற்றும் பரிணாம வளர்ச்சிக் கொள்கைகளில் ஆர்வமுள்ளவராக இருந்தார். இவர்தான் அமெரிக்க உளவியலாளர் சங்கத்தின் முதல் தலைவர், அதுபோல கிளார்க் பல்கலைக்கழகத்தின் முதல் தலைவரும் ஆவார். இவருடைய “பொது உளவியல் குறித்த மறு ஆய்வு” என்னும் ஆய்வுக்கட்டுரை இவருக்கு உலகில் அதிகபடியான மேற்கோள் காட்டப்பட்ட உளவியலாளர் என்னும் பெருமையைப் பெற்றுத் தந்தது.
இத்துறையில் ஹால் ஒரு முன்னோடியாவாா். ஹாலும், கிளாா்க் பல்கலைக் கழகத்தில் அவரின் துணைவருமான அமி டானர் ஆகிய இருவரும் ஆன்மீகத்தில் உள்ள குறைகளை வெளிக் கொணா்ந்ததுடன் அதன் 'ஊடகங்களுக்கு', உளவியல் பூா்வமான சோதனைகளை நடத்தினர். இவா்கள் இருவரும் “பைபா்” போன்ற பாத்திரங்கள் கற்பனை உருவாக்கம், கலைகளுக்கும் ஆன்மீகத்திற்கும் தொடா்பில்லை என்று ஆராய்ச்சி மூலம் நிரூபணம் செய்தனா்.
பிராய்டின் குழந்தைகள் வளா்ச்சிக் கோட்பாடு அவா் விவாித்த ஒருவகையான ‘சக்தி’யின் அடிப்படையில் அமைந்துள்ளது. குழந்தைகள் வளா்ச்சியை அவா் ஐந்து நிலைகளாகப் பிாித்தாா். ‘பாலுணா்ச்சி சக்தி’ என்னும் சக்தி “” என்று ஆங்கிலத்தில் அழைக்கப்பட்து. அது குழந்தைகளின் உடலில் ஒரு சில இடங்கிளல் மையம் கொண்டு இருக்கும். குழந்தைகளின் வளா்ச்சி அடிப்படையில் இந்தப் பாலுணா்ச்சி சக்தி இடம் மாறும். அதற்கேற்ப குழந்தை வளா்ச்சியிலும் தாக்கம் ஏற்படும். முதலில் இச்சக்தி குழந்தைகளுக்கு 18 மாதங்கள் வரை வாயிலும், பின்பு மூன்று வயது வரை ஆசன வாயிலும், 6 வயது வரை பிறப்புறுப்புப் பகுதியிலும் பின்பு 12 வயது வரை அதே பகுதியில் மறைந்தும் இருக்கும் என்றாா். எந்தப்பகுதியில் இந்த சக்தி மையம் கொண்டுள்ளதோ அந்தப்பகுதி முக்கியத்துவம் அடையும் என்றாா். எடுத்துக்காட்டாக முதல் 18 மாதங்கள் வாயில் இருக்கும் பொழுது குழந்தை உறிஞ்சிக் குடிப்பதை ரசிக்கும் என்றாா்.
தெளிவற்ற தன்மையினாலும் சாியான முறையில் அளவிட இயலாத காரணத்தாலும் பிராய்டின் மேம்பாட்டு உளவியல் கோட்பாடுகள் பலரால் ஏற்றுக்கொள்ளப்படவில்லை.-
இவா் குழந்தை அறிவியலின் தந்தை என்று போற்றப்படுபவா். முதன் முதலாக முறைப்படி குழந்தைகளை ஆய்வு செய்து ஆய்வுக் கட்டுரைகளை வெளியிட்டவா்.
உளவியலுக்கு ஒரு கோட்பாட்டை உருவாக்க நினைத்த இவாின் எண்ணம் முழுவதுமாக வெற்றியடையவில்லை. குழந்தைகளின் வளா்ச்சி உயிா்களின் பாிணாம வளா்ச்சியை ஒத்துள்ளதாகவே அமைந்துள்ளது. குறிப்பாக வளா் இளம் பருவம் வரை உயிா்களின் பாிணாம வளா்ச்சிக்கும் குழந்தைகளின் வளா்ச்சிக்கும் உள்ள ஒற்றுமை நிறைவடைந்து விடும். அதன் பின் குழந்தை சுயமாகத் தன் திறமைகளை வளா்த்துக்கொள்ள அது முதல்வாய்ப்பாக அமையும் என்று நம்பினாா். ஆனால் பல அமொிக்க அறிஞா்கள் குழந்தைகள் அறிவு வளா்ச்சியும் திறமை வளா்ச்சியும் அனுபவத்தின் அடிப்படையில் வருபவை என்றும் அவா்கள் நடத்தையைக் கற்றுக்கொண்ட முறைகளின் மூலமாக விளக்கிவிட முடியும் என்பதைக் கூறினா்.
இவா் வகுத்த கொள்கை ‘நடவடிக்கை கொள்கை’ எனப்பட்டது. இவா் உளவியல் பூா்வமாக உடல் எவ்வாறு இயங்குகிறது என்பதையும், மனம் எவ்வாறு இயங்குகிறது குறிப்பாக “உணா்வு” அடிப்படையில் பல கருத்துக்கள் சோ்ந்து எண்ணங்களாக எப்படி உருவகம் அடைகிறது என்பதையும் ஆராய்ந்தாா். இவா் ஆராயப்படும் நபா்களை நன்கு எண்ணிப் பார்க்க வைத்து “சுயபாிசோதனை” மூலம் ஆராய்ந்து கருத்துக்களைக் கேட்டறிந்தாா். ஆனால் இம்முறை உகந்ததாக இல்லை என்பதை முடிவுசெய்து மற்ற சமூகவியல் பாடங்களைப் போல உளவியலும் அறிவு பூா்வமாக ஆராய்ச்சி மேற்கொள்ளப்பட வேண்டும் என்று விளைந்தாா். இவருக்கு மிருகங்களின் உளவியலில் இருந்த ஆா்வம் காரணமாக மற்ற உயிரனங்களின் ஆராய்ச்சிக்குப் பொருந்தாத முறைகளை நிராகாித்தாா்.
அவா்கள் ஸ்டான்லி ஹால் , ஜான் பி வாட்சன் சிக்மண்ட் பிராய்டு அா்னால்டு ஜீ செல் ஜீன் பியாஜே , எரிக் எரிக்சன் , லெவ் வியாகேட்ஸ்கை ஆவா். உயிா்களின் பாிணாம வளா்ச்சிக்கும், குழந்தை வளா்ச்சிக்கும் தொடா்பு உள்ளது என்னும் எண்ணமே அறிவியல் பூா்வமான உளவியலுக்கு வித்திட்டது. இத்தகைய அணுகுமுறையுடன், வேறுபல அறிவியல் பூர்வமான கோட்பாடுகளும் சோ்ந்துகொண்டன. குழந்தை உளவியலுக்குப் பங்காற்றிய ஒரு சில முன்னோடிகளின் கருத்துக்கள் தொகுக்கப்பட்டுள்ளன.
இதுபோன்ற ஆராய்ச்சிகள் புரட்சிகரமானதாக இருந்தாலும் வாட்சன் அவா்களுடைய வாதத்திறமையால் உளவியலில் ‘நடவடிக்கைக் கொள்கை’ முக்கியத்துவம் பெற்றது. ஒருவருடைய நடத்தை என்பது “உருவாக்கப்படுவது” என்பதுதான் நடவடிக்கைக் கொள்கையின் அடிப்படை. ஒருநபா் தூண்டுதல் ஏற்படும்பொழுது அதற்கு ஏற்றவாறு நடவடிக்கைகளை அமைத்துக்கொள்ள தூண்டப்படுகிறாா். இவ்வாறு அடிக்கடி நடைபெறும் பொழுது தூண்டுதலுக்கும் நடவடிக்கைகளுக்கும் தொடா்பு எற்பட்டுவிடுகிறது. இதனடிப்படையில் மனித நடத்தைக்கு மாற்றங்களைத் தூண்டுதல் மூலம் கொண்டு வர இயலும் என்று நம்பினாா். இதனை ‘சீரமைக்கப்பட்ட தூண்டுதல் முறை’ என்று கூறப்படுகிறது.
சிக்கலான மனித நடத்தையை புாிந்துகொள்ள அது எவ்வாறு சீரமைக்கப்படுகிறது என்பதை முதலில் புாிந்து கொள்ள வேண்டும். ஒரு குழந்தை தானாக முதலில் எழுப்பும் ஒலிகள் பின்பு பொருட்களையும், நிகழ்வுகளையும் கையாளும் பொழுது சீரமைக்கப்பட்டு மொழியாக உருவெடுக்கிறது. மொழித்திறன் வளர வளர அது நுண்ணிய வடிவம் பெற்று எண்ணம், யோசனை போன்ற வடிவங்களையும் பெறுகிறது. ஆதலால் உளவியலாளா்கள் இந்த சீரமைப்பு நடைமுறையை ஆராயவேண்டும். இதனடிப்படையில் குழந்தைகளின் நடத்தையை ஆய்வுக்குட்படுத்த வேண்டும். இதன் மூலம் சிக்கலான நடத்தைகளைக் கூட புாிந்து கொள்ள முடியும் என்று வலியுறுத்தினாா்.
20-ம் நூற்றாண்டிற்கு முன்பு, ‘குழந்தைகள் பெரும்பாலும் பிறக்கும் போதுள்ள திறமைகளை வளா்த்துக்கொள்கிறாா்கள்’, என்று நம்பப்பட்டாலும் 20 ஆம் நூற்றாண்டுத் துவக்கத்தில் குழந்தைகள் வளா்ச்சி பெரும்பாலும் சூழ்நிலையை ஒட்டியே அமையும் என்னும் கருத்து கையோங்கி வந்தது. லாக்கேவின் கருத்தான குழந்தைகள் கற்றுக் கொள்வதும் அவா்களின் நடத்தையையும் அவர்களுடைய அனுபவத்தின்பாற்பட்டது என்பதை, முதன்முதலாக ஏற்றுக்கொண்ட அறிஞா் வாட்சன் ஆவாா்.
வாட்சன், மிகவும் தெளிவாக, குழந்தைகளின் வளா்ப்பு முறைதான் முக்கியம், குழந்தைகள் பிறக்கும் பொழுதே திறமையுடன் பிறக்கின்றன என்பதை விட வளா்ப்பு முறையின் மூலம் குழந்தைகளின் நடவடிக்கையில் பொிய தாக்கத்தை ஏற்படுத்த முடியும் என்று வலியுறுத்தினாா். இதனால் அமொிக்காவில் பெற்றோா்களிடையே பொிய நம்பிக்கை ஏற்பட்டது. தம் குழந்தைகளையும் சிறந்த நபா்களாக, விளையாட்டு வீரா்களாக, மருத்துவா்களாக உருவாக்க முடியும் என்று நம்பினர்.
இவா் குழந்தைகளின் நடத்தை முழுவதுமாக குழந்தைகளின் பிறவிக் குணமாக வரும் என்பதையும் அல்லது முழுவதுமாக சூழ்நிலைகளின் தாக்கத்தினால் வருவது என்பதையும் மறுத்து இரண்டின் பங்கும் உள்ளது என்று மூன்றாவது கருத்தை முன்வைத்தாா்.
ஆனாலும் குழந்தைப் பருவத்தின் அனுபவங்கள் குழந்தைகளின் பிற்கால நடவடிக்கையில் பெரும் தாக்கத்தை உண்டுபண்ணும் என்று குறிப்பிட்டாா்.
கடைவீதியில் துப்பாக்கியுடன் கூடிய காவலர் குழுவினர் இருந்தனர். சுமார் 1000 மறவர்கள் தெருவில் நுழைந்து கடைகளையும் வீடுகளையும் சூறையாடினர். பின்னர் கலகக்காரர்கள் மீது காவல்துறையினர் துப்பாக்கிச் சூடு நடத்தினர். கலகம் கட்டுப்படுத்தப்பட்டது, இதில் ஐம்பது கலகக்காரர்கள் மற்றும் தலைமைக் காவலர் உள்ளிட்ட இரண்டு காவலர்கள் கொல்லப்பட்டனர். கடை வீதியில் இருந்த நாடார்களின் சுமார் நாற்பது கடைகள் மற்றும் வீடுகள் சூறையாடப்பட்டு எரிக்கப்பட்டன. சொத்து இழப்புக்கள் ரூபா 50'000 என மதிப்பிடப்பட்டது.
செப்டம்பர் 17 ஆம் தேதி கமுதியில் கலவரம் உருவாக உள்ளதாகத் தகவல் வந்ததை அடுத்து, கலவரத்தை அடக்க 15 காவலர்கள், ஒரு தலைமைக் கவாவலர் ஆகியோர் அனுப்பப்பட்டனர். உடனடியாக நகரத்தை சுற்றிவந்த காவலர்கள், கும்பல்களைக் கலைக்கத் தொடங்கினர். கலகக்காரர்களுடனான நடவடிக்கையில் ஐந்து காவலர்கள் தீவிரமான காயமுற்றனர். மேலும் காவலர்கள் தேவை என தலைமைக் காவலர் தன் மேலதிகாரிக்கு எழுதினார்.
கமுதி கலவரம் 1918 என்பது தமிழ்நாட்டின் கமுதி மீது அண்டை கிராமங்களில் இருந்துவந்த மறவர்கள், 1918 செப்டம்பர் 17 அன்று நடத்திய தாக்குதலைக் குறிப்பது ஆகும். இந்த நிகழ்வில் ஐம்பது கலகக்காரர்கள் சுட்டுக் கொல்லப்பட்டனர், மேலும் தலைமைக் காவலர் உள்ளிட்ட இரண்டு காவலர்கள் கொல்லப்பட்டனர். இதில் 50,000 ரூபாய் மதிப்புடைய சொத்துகள் இழப்பு ஏற்பட்டது.
முதலாம் மேரி சூலை 1553 முதல் அவரது இறப்பு வரை இங்கிலாந்து அயர்லாந்து இராச்சியங்களின் அரசியாக இருந்தவர். இங்கிலாந்து அவரது தந்தை எட்டாம் என்றியின் காலத்தில் சீர்திருத்தத் திருச்சபையைத் தழுவியிருந்தது; இதனை மாற்றி இங்கிலாந்தை மீளவும் கத்தோலிக்க வழிகளுக்குத் திருப்ப அவர் எடுத்த கடுமையான நடவடிக்கைகளுக்காக அறியப்படுகிறார். இதற்காக அவர் நிறைவேற்றிய கொலைகளை அடுத்து அவரை சீ்ர்திருத்த வாத எதிரிகள் "பிளடி மேரி" என அழைத்தனர்.
மேரியின் ஐந்தாண்டுக் கால ஆட்சியில் மேரியின் ஒறுத்தல்கள் என அழைக்கப்படும் சமய ஒறுத்தலில் 280க்கும் கூடுதலானவர்களுக்கு எரிக்கவைத்து மரணதண்டனை வழங்கினார். 1558இல் மேரியின் மரணத்திற்குப் பின்னர், என்றிக்கும் ஆன் பொலினுக்கும் பிறந்த அவரது சகோதரி மற்றும் அடுத்த வாரிசான இங்கிலாந்தின் முதலாம் எலிசபெத், அவரால் மீள்நிறுவப்பட்ட கத்தோலிக்கத்தை மாற்றி திரும்பவும் சீர்திருத்த சபையை நிறுவினார்.
இவரது கல்வி, இலக்கியப் பணிகள் 1857 படைவீர்ர் கிளர்ச்சிக்குப் பிந்தைய காலத்தவையாகும். அப்போது இந்திய முசுலீம் மக்கள் முழுமையாக குடியேற்ற அரசான பிரித்தானியரின் கொடுமைக்குள்ளாகி அடிமைபட்டு உழன்றனர். பிறரிடம் இருந்து பெரிதும் பாகுபடுத்தப்பட்டனர். இந்தப் பண்பாட்டுச் சூழலில் பய்சுன்னிசா பல பெண்களுக்கான பள்ளிகளை நிறுவினார். குறிப்பாக, இவர் தனது நூலாகிய ரூப்ஜாலால் காப்பியத்தில் ஒரு முசுலீம் தலைவனைப் படைத்து எதிர்காலத்துக்கான நம்பிக்கையையும் தன்னம்பிக்கையும் ஊட்டி முசுலீம் சமுதாயத்தை துன்பத்தில் இருந்தும் அறியாமை வலையில் இருந்தும் மீட்டெடுத்தார் எனலாம்.
நவாப் பேகம் பய்சுன்னிசா சவுதுராணி ஓம்னாபாத் பச்சிம்காவோன் பகுதியின் நிலக்கிழார் ஆவார். இது இன்றைய வங்கதேசத்தில் காமில்லா மாவட்டத்தில் உள்ளது. இவர் பெண்கல்வி, சமூகச் சிக்கல்களின் பரப்புரைகளுக்காகப் பெயர்பெற்றவர். இவரது சமூகப் பணிகளுக்காக, 1889 இல் அரசி விக்டோரியா பய்சுன்னிசாவுக்கு நவாப் பட்டத்தை வழங்கினார். தெற்காசியாவில் முதலில் நவாப் பட்டம் பெற்ற முதல் பெண்மணி இவரேயாவார்.
இக்கதாபாத்திரம் 1290 காலகட்டங்களில் வாழ்ந்த மிகப்பெரிய தலைமை மந்திரவாதி, உயிருடன் புதைக்கப்பட்டு திரும்பி வராமல் இருக்க மெஜாய் வீரர்களால் பதுகாக்கப்பட்டவன், 3000 ஆண்டுகள் கழித்து மம்மியாக உயிர்பெற்ரு வருகிறான்.
தி மம்மி திரைப்படம் மே 7, 1999 அன்று அமெரிக்காவில் 3210 திரையரங்குகளில் திரையிடப்பட்டது. திரையிடப்பட்ட முதல் வாரமே இத்திரைப்படம் நாற்பத்தி மூன்று மில்லியன் அமெரிக்க டாலர்களை வசூலித்தது. இத்திரப்படம் மொத்தமாக அமெரிக்காவில் 155 மில்லியன் அமெரிக்க டாலர்களையும் வெளிநாடுகளில் 260 மில்லியன் அமெரிக்க டாலர்களையும் வசூல் செய்தது. மொத்தம் இத்திரைப்படம் உலகம் முழுவதுமிருந்து நானூற்று பதினைந்து மில்லியன் அமெரிக்க டாலர்களை வசூலித்தது.
தி மம்மி என்பது 1999 ஆம் ஆண்டு வெளியிடப்பட்ட அமெரிக்க அதிரடித் திரைப்படம் ஆகும். இத்திரைப்படத்தை ஸ்டீபன் சோமர்ஸ் இயக்கியுள்ளார். ரேச்சல் வய்ஸ், பிரேன்டன் ஃபிரேசர், ஜான் ஹன்னா, அர்னால்டு வஸ்லோ ஆகியோர் நடித்துள்ளனர். இத்திரைப்படம் 1932 ஆம் ஆண்டு வெளிவந்த தி மம்மி திரைப்படத்தின் மறுபதிப்பு ஆகும்.
15 வயதுடைய போர்டி சூவிடனின் டேவிசுக் கோப்பைக்காக 1972இல் ஆடினார். தன்னுடைய அறிமுக ஆட்டத்தில் நியூசிலாந்து வீரரை தோற்கடித்தார். பின்பு அவ்வாண்டிலேயே இளையோருக்கான விம்பிள்டன் கோப்பையை பெற்றார். 1973இல் தொழில்முறை ஆட்டக்காரராக களம் இறங்கி மான்டே கார்லோ ஓப்பனின் இறுதி சுற்று வரை வந்து இலியானா சாச்டாவிடம் தோற்றார். தர வரிசையில் இடம் பெறாத இவர் பிரெஞ்சு ஓப்பனில் நான்காவது சுற்று வரை முன்னேறி தர வரிசையில் எட்டாவது உள்ள அட்டிரியனோ பனாட்டாவிடம் தோற்றார். போர்டி முதன்முதல் 1973இல் விம்பிள்டன் கோப்பைக்கு விளையாடிய போது அதில் அவரின் தர வரிசை ஆறு ஆகும், டென்னிசு விளையாட்டாளர் அமைப்பு விம்பிள்டனை புறக்கணித்தாதல் இது சாத்தியமாயிற்று. அதில் அவர் கால் இறுதி வரை முன்னேறினார் கால் இறுதியில்ஐந்து தொகுப்புகள் வரை கடுமையாக போராடி ரோசர் தெலரிடம் தோற்றார்